
Z A P I S N I K
10. sjednice Vijeća Mjesnog odbora Donja Dubrava,

održane 25. ožujka 2026.

u objektu mjesne samouprave „Ivan Mažuranić“,, Vrpoljska 10,

s početkom u 18:00 sati

NAZOČNI ČLANOVI VIJEĆA:

Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.
NENAZOČNI ČLANOVI VIJEĆA:

Belec Darijen
Predsjedava Marina Šimun, predsjednica Vijeća.

Zapisnik vodi: Marina Šimun.

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 9. sjednice Vijeća, održane 25. veljače 2026.

Na prijedlog predsjednice Vijeće jednoglasno utvrđuje

D N E V N I   R E D

1. Zaključci o rješavanju aktualne komunalne problematike na području MO -  donošenje zaključaka
2. Pitanja, prijedlozi i obavijesti.

Ad 1. 

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.

Vijeće jednoglasno donosi

a)
Z A K LJ U Č A K
o rješavanju prometne problematike u ulici Štefanovečki zavoj

1. Vijeće je razmotrilo zahtjev građana za proširenje ceste i postavljanje uspornika u Štefanovečkom zavoju.
2. Predlaže se: 
- kompletna rekonstrukcija ulice Štefanovečki zavoj s potrebom izgradnje nogostupa cijelom duljinom na zapadnoj strani ulice Štefanovečki zavoj te proširenjem postojećeg nogostupa
- postavljanje prometnog uspornika s pješačkim prijelazom u ulici Štefanovečki zavoj kod Josipovačke ulice  

- jednosmjerna regulacija prometa u ulici Štefanovečki zavoj u smjeru sjever – jug do Bizovačke ulice (ulaz u Plodine), odnosno od Štefanovečke ceste  do Bizovačke ulice.
3. Ovaj zaključak dostavlja se Vijeću Gradske četvrti Donja Dubrava na hitno postupanje i Vladi Stakić-podnositelju zahtjeva.

Obrazloženje

Vijeće je raspravljalo o brojnim žalbama stanara ulice Štefanovečki zavoj i okolnih ulica na problem parkiranja, objesne vožnje i iznimne nesigurnosti spomenute ulice, kao i činjenice da gotovo svakodnevno školski autobus nije u mogućnosti neometano prolaziti spomenutom ulicom, te je zaključilo da je potrebno zatražiti cjelovito rješenje prometnih problema.
b)
Z A K LJ U Č A K

o rješavanju prometne problematike u Štefanovečkoj cesti

1. Predlaže se iscrtavanje pješačkog prijelaza na Štefanovečkoj cesti između k.br.10 -19, i između k.br. 44a i nove zgrade, 
2. Predlaže se uklanjanje pješačkog prijelaza na Štefanovečkoj cesti između k.br. 20 i 27 zbog činjenice da je pješački prijelaz na samom zavoju i nepregledna je za vozila u dolasku. 

3. Predlaže se postavljanje prometnog uspornika na Štefanovečkoj cesti između k. br. 37 i 26 neposredno prije dolaska do dvorišta DV Ivane Brlić Mažuranić iz pravca Avenije Dubrava prema Ulici kneza Branimira.

4. Ovaj zaključak dostavlja se Vijeću Gradske četvrti Donja Dubrava.

Obrazloženje

Vijeće je raspravljalo o brojnim žalbama stanara Štefanovečke ceste i okolnih ulica na problem parkiranja, objesne i iznimno brze vožnje i iznimne nesigurnosti spomenute ulice, posebno zbog činjenice da je ulica dugačka i nedovoljno premrežena pješačkim prijelazima, a posebno zbog činjenice da se u istoj ulici nalaze DV Ivane Brlić Mažuranić i OŠ Marije Jurić Zagorke, te da korisnici spomenutih institucija, kao i lokalno stanovništvo nisu dovoljno zaštićeni trenutnim prometnim rješenjima i da je sigurnost istih na vrlo niskom nivou. Traži se žurno postupanje po navedenim stavkama.
c)
Z A K LJ U Č A K

o rješavanju prometne problematike u Cerskoj ulici
1. Vijeće predlaže postavljanje prometnog znaka „zabrana zaustavljanja i parkiranja“ u Cerskoj ulici nasuprot k.br.2.

2. Ovaj zaključak dostavlja se Vijeću Gradske četvrti Donja Dubrava.

          Ad 3. Pitanja, prijedlozi i obavijesti

· Predsjednica obavještava članove Vijeća o Rješenju od Gradskog ureda za mjesnu samoupravu, promet, komunalne poslove, civilnu zaštitu i sigurnost od 23.1.2026. i dopisa PU Dubrava od 27.2.2026.
· Predsjednica, nastavno na prethodno zaprimljene upite stanara na području Mjesnog odbora Donja Dubrava, zajedno s članovima Vijeća, traži da se žurna rekonstrukcija ulice Štefanovečki zavoj uvrsti na dnevni red VGČ-a, ali i ostalih nadležnih službi po hitnoj proceduri.

S obzirom da nije bilo pitanja i prijedloga predsjednica zaključuje sjednicu.

Dovršeno u 19,00 sati.

KLASA: 024-08/26-003/652
URBROJ: 251-13-11-6/004-26-2
Zagreb, 25. ožujka 2026.

Zapisnik sastavila
Marina Šimun

PREDSJEDNICA VIJEĆA

Mjesnog odbora Donja Dubrava

Marina Šimun

